फायर फाइटिंग उपकरणों का प्रदर्शन किया
प्रदर्शनी में उपयोग के तरीके भी बताए
भास्कर संवाददाता | सारनी
सतपुड़ा पावर प्लांट में राष्ट्रीय सुरक्षा सप्ताह के तहत सोमवार को फायर फाइटिंग यंत्रों की प्रदर्शनी लगाई गई। फायर फाइटिंग डिपार्टमेंट के लोगों ने अतिथियों, अधिकारियों, कर्मचारियों और श्रमिकों को फायर फाइटिंग उपकरणों के प्रयोग करने के तरीके और रेस्क्यू की जानकारी दी।
सप्ताह के तहत इसकी शुरुआत सोमवार सुबह 11 बजे चीफ इंजीनियर केके जैन और एडीशनल चीफ इंजीनियर हेमंत कुमार पाठक ने किया। फायर फाइटिंग ऑफिसर आरके यादव ने प्रदर्शनी में रखे उपकरणों की विस्तार से जानकारी दी। उपयोग किए जाने वाले उपकरण फायर सूट, बीए सेट, हाई ट्रेंड प्रणाली, फोम इक्यूपमेंट, स्माल गियर, रेस्क्यू उपकरणों की प्रदर्शनी लगा गई। चीफ इंजीनियर केके जैन ने कहा जिले में सबसे अच्छी और सुसज्जित फायर फाइटिंग टीम सतपुड़ा प्लांट के पास है। यह गर्व की बात है। यहां के फायर फाइटर्स अपनी जान की परवाह किए बिना आग पर नियंत्रण करते हैं। यही कारण है सारनी की फायर फाइटिंग टीम को कलेक्टर ने भी पुरस्कृत किया। कार्यक्रम में सब फायर ऑफिसर एसके तालमपुरिया, सहदेव झरबड़े, अजय डांगी, शीश भन्नारे विकास साहू, पुष्पेंद्र बघेल, प्रदीप गोरिया, मनीष गुप्ता, सालिकराम अगाके, रंधीश नागवंशी के अलावा आईपीएस कॉलेज इंदौर और स्वामी विवेकानंद विश्वविद्यालय सागर के प्रशिक्षणार्थियों ने भी हिस्सा लिया।
सारनी . सतपुड़ा प्लांट में फायर फाइटिंग उपकरण दिखाते फायरकर्मी।
सुरक्षा सप्ताह
hin_Deva hin_Deva kas_Deva hin_Deva hin_Deva hne_Deva hin_Deva